ગામડાઓના વિકાસની સાથે ભૌતિક માળખાકીય સુવિધાઓ મળી રહે તે માટે પગલા ભરવામાં આવી રહ્યા છે. સંબંધિત અધિકારીઓ દ્વારા ગ્રામ પંચાયતોને જાણ પણ કરવામાં આવે છે. અગાઉ તાલુકા પંચાયતમાંથી કામો મંજુર થતા હતા હવે સીધી રકમ ગ્રામ પંચાયતના હવાલે આવ્યાની સાથે પંચાયત દ્વારા જ વિકાસ કામો નક્કી કરીને પ્રાથમિકતા આપી કામ કરાવવામાં આવી રહ્યા છે. ગાંધીધામ તાલુકો જિલ્લામાં નાનામાં નાનો તાલુકો હોવા છતાં આર્થિક રીતે સદ્ધર હોવાથી આ વિસ્તારમાં થયેલા કેટલાક કામો ઉડીને આંખે વળગે તેમ છે, જ્યારે કેટલાક કામોમાં લોટ, પાણી અને લાકડાની પણ ફરિયાદો ઉઠેલી છે.